SPECIALIZUOTOS TRUMPALAIKĖS TERAPIJOS ASSIP MOKYMAI PSICHIKOS SVEIKATOS PRIEŽIŪROS SPECIALISTAMS
TECHNINĖ SPECIFIKACIJA

IV DALIS

I SKYRIUS
BENDROSIOS NUOSTATOS

1. Perkančioji organizacija – Higienos institutas (Studentų g. 45A, 08107 Vilnius, įstaigos kodas 111958286) (toliau – Perkančioji organizacija). 
2. Pirkimas skirtas įgyvendinti Lietuvos Respublikos sveikatos apsaugos ministrės 2025 m. sausio 20 d. įsakymu Nr. V-30 „Dėl Psichikos sveikatos stiprinimo, psichosocialinės pagalbos ir savižudybių prevencijos intervencijų plėtojimo 2025-2027 metų veiksmų plano patvirtinimo“  patvirtinto veiksmų plano 1.1. papunktį „Specializuotos trumpalaikės terapijos ASSIP (angl. Attempted suicide short intervention program) mokymai psichikos sveikatos priežiūros specialistams“. 
3. Tikslinė grupė – medicinos psichologai, dirbantys asmens sveikatos priežiūros įstaigose (toliau – ASPĮ), teikiančiose psichiatrijos stacionarines ir dienos stacionaro paslaugas arba psichikos sveikatos centruose teritorinių ligonių kasų (toliau – TLK) regionų centruose ir baigę ASSIP 16 val. mokymus (toliau – ASSIP grupė). 

II SKYRIUS
PIRKIMO OBJEKTAS

4. Pirkimo objektas – specializuotos trumpalaikės ASSIP terapijos mokymų, taikant supervizijų metodą, paslaugos, bei ASSIP grupės koordinavimo paslaugos. Paslaugos apima: medicinos psichologų, baigusių ASSIP terapijos 16 val. mokymus, informavimą, surinkimą, supervizijų administravimą, jų pravedimą, 4 val. susitikimo organizavimą ir pravedimą. bei ataskaitų apie įvykdytas supervizijas rengimą ir teikimą Perkančiajai organizacijai.
5. Paslaugų tikslas – teikti supervizijų paslaugas, siekiant tobulinti medicinos psichologų profesines kompetencijas, taikant ASSIP specializuotą trumpalaikę terapiją po mėginimo nusižudyti, per sudėtingų atvejų, gerosios praktikos pavyzdžių, kitų darbo, taikant ASSIP intervenciją, aspektų aptarimą ir analizę

III SKYRIUS
REIKALAVIMAI SUPERVIZIJOMS

6. [bookmark: _Hlk194648480]ASSIP supervizijų bei ASSIP grupės koordinavimo paslaugos turi būti suteiktos per 8 mėnesius nuo sutarties pasirašymo dienos.
7. ASSIP supervizijų bei ASSIP grupės koordinavimo paslaugos apima: 
7.1. nuotolinių supervizijų organizavimą: ASSIP grupės dalyvių informavimą, kvietimų išsiuntimą;  
7.2. nuotolinių supervizijų vykdymą. Iš viso 10 Supervizijų po 2 val. ASSIP terapeutas – supervizorius nuotoliniu būdu vykdydamas supervizijas užtikrina, kad visi užsiregistravę dalyviai, atitinkantys tikslinę grupę, turėtų galimybę dalyvauti Supervizijose. Perkančioji organizacija neįsipareigoja nupirkti viso 10 Supervizijų po 2 val. kiekio. Atsiskaitoma už faktiškai suorganizuotas Supervizijas;
7.3. 4 val. kontaktinio  susitikimo organizavimą ir vykdymą. Patalpas kontaktiniam susitikimui suteikia Perkančioji organizacija. Paslaugos tiekėjas prieš vieną mėnesį iki susitikimo suderina su Perkančiąja organizacija susitikimo datą ir laiką.
8. Bendrieji reikalavimai ASSIP supervizijų organizavimui už kurių vykdymą atsakingas Tiekėjas apima:
8.1. supervizijų grafikų sudarymą, suderinimą su Perkančiąja organizacija;
8.2. supervizijų dalyvių informavimą apie vyksiančias Supervizijas;
8.3. dalyvių registraciją ir prisijungimo kodų prie nuotolinio Supervizijų mokymo sistemos/vartotojų sukūrimą (nuotoliniams mokymams vykdyti reikalingą mokymo platforma pasirūpina Tiekėjas).

IV SKYRIUS
BENDRI REIKALAVIMAI PIRKIMUI  

9. Tiekėjui apmokamos šios su Paslaugų teikimu susijusios išlaidos:
9.1. supervizijų paslaugos naudojantis nuotolinio ryšio priemonėmis (skaičiuojamas supervizijų skaičius);
9.2. kontaktinio 4 val. susitikimo organizavimas;
9.3. Paslaugų administravimo, viešinimo ir koordinavimo paslaugos.
10. Teikėjas, teikdamas paslaugas, privalo laikytis 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas), Lietuvos Respublikos asmens duomenų teisinės apsaugos įstatymo, kitų teisės aktų, reglamentuojančių asmens duomenų apsaugą, reikalavimų. 
11. Paslaugų teikėjas privalo turėti galimybę įgyvendinti tinkamas organizacines ir tinkamas asmens duomenų saugumo priemones. Paslaugų teikėjas privalės pasirašyti asmens duomenų tvarkymo sutartį dėl Perkančios organizacijos vardu ir pagal jos nurodymus atliekamo mokymų dalyvių asmens duomenų tvarkymo.
12. Paslaugų teikėjas turi užtikrinti nenutrūkstamą Paslaugų teikimo sutarties vykdymą, gerą veiklos organizavimą, efektyvų paslaugų įgyvendinimą laiku ir aktyviai bendradarbiauti su Perkančiosios organizacijos bei ministerijos paskirtais darbuotojais. 
13.  Terapeuto- ASSIP supervizoriaus teikiamos paslaugos privalo būti kokybiškos ir profesionalios, atitinkančios geriausius, visuotinai pripažįstamus profesinius, techninius standartus ir praktiką, bei suteiktos panaudojant visus reikiamus įgūdžius ir žinias. 
14. Tiekėjas turi paskirti atsakingą asmenį, į kurį Perkančioji organizacija galėtų kreiptis dėl teikiamų paslaugų ir (arba) mokymų metu iškilus problemoms dėl naudojamos įrangos ir (arba) kitų nenumatytų techninių problemų.
15. Po ASSIP supervizijų Tiekėjas Perkančiai organizacijai pateikia paslaugų įvykdymo ataskaitą, kurią sudaro: supervizijų dalyvių sąrašas, supervizijų kokybės vertinimo apibendrinimas, apibendrinta veiklos ataskaita (paslaugų Teikėjo refleksijos, pastebėjimai, pasiūlymai).
16. Paslaugų pabaiga laikoma paslaugų perdavimo – priėmimo akto ir sąskaitos faktūros pateikimo Perkančiajai organizacijai diena.
17. Tiekėjas įsipareigoja mažinti popieriaus sunaudojimą, atsisakyti nebūtino dokumentų kopijavimo ir spausdinimo, rengiama dokumentacija, ataskaitos, paslaugų perdavimo– priėmimo aktai Perkančiajai organizacijai turi būti pateikti tik elektroniniu formatu, dokumentacija turi būti pasirašoma elektroniniu parašu. Teikdamas paslaugą tiekėjas turi dėti pastangas sunaudoti mažiau gamtos išteklių ir (arba) naudoti pakartotinai panaudotas ir (arba) perdirbtas medžiagas, sunaudoti mažiau elektros energijos. 
18. Vadovaujantis Lietuvos Respublikos aplinkos ministro 2011 m. birželio 28 d. įsakymu Nr. D1-508 patvirtinto Aplinkos apsaugos kriterijų taikymo, vykdant žaliuosius pirkimus, tvarkos aprašo 4.4.3. papunkčiu, perkama nematerialaus pobūdžio (intelektinė) paslauga, nesusijusi su materialaus objekto sukūrimu, kurios teikimo metu nėra numatomas reikšmingas neigiamas poveikis aplinkai, nesukuriamas taršos šaltinis ir negeneruojamos atliekos

V. ASMENS DUOMENŲ TVARKYMAS

19. Perkančioji organizacija, kaip duomenų valdytojas, tvarkys pasiūlyme nurodytus bei pirkimo procedūrų metu iš Paslaugų teikėjo gautus duomenų subjektų – fizinių asmenų – Paslaugų teikėjo arba jo įgaliotų asmenų, subtiekėjų, partnerių, kitų asmenų duomenis (vardas, pavardė, pareigos, telefono ryšio numeris, elektroninio pašto adresas, kiti Perkančiajai organizacijai Paslaugų teikėjo pateikti būtini duomenys) viešųjų pirkimų organizavimo ir vykdymo tikslu vadovaudamasis Reglamento (ES) 2016/679 6 straipsnio 1 dalies c punktu, įgyvendindamas pareigas, įtvirtintas Lietuvos Respublikos viešųjų pirkimų įstatyme ir kituose viešuosius pirkimus reglamentuojančiuose teisės aktuose, bei saugos juos pirkimų organizavimo ir vykdymo laikotarpiu bei 10 metų pirkimo procedūroms pasibaigus. 
20. Perkančioji organizacija tvarkys Paslaugų teikėjo, kurio pasiūlymas bus pripažintas laimėjusiu ir su kuriuo bus sudaryta Sutartis, pateiktus fizinių asmenų – Paslaugų teikėjo arba jo įgaliotų asmenų, subtiekėjų, partnerių, už Sutarties vykdymą atsakingų, kitų asmenų duomenis (vardas, pavardė, pareigos, telefono ryšio numeris, elektroninio pašto adresas, komunikacijos duomenys, kiti būtini duomenys) Sutarties sudarymo ir vykdymo tikslu vadovaudamasi Reglamento (ES) 2016/679 6 str. 1 d. b p. (kai Sutartis sudaroma su fiziniu asmenius) arba Reglamento (ES) 2016/649 6 str. 1 d. c, f p. įgyvendinant teisės aktų reikalavimus bei siekiant teisėto Perkančiosios organizacijos intereso žinoti asmenis, įgaliotus sudaryti ir vykdyti Sutartį ir su jais bendradarbiauti (kai Sutartis sudaroma su juridiniu asmeniu) bei saugos juos Sutarties galiojimo metu ir 10 metų jai pasibaigus.
21. Kilus ginčams dėl viešųjų pirkimų organizavimo ar Sutarties vykdymo, Perkančioji organizacija gali tvarkyti 19 punkte nurodytus asmens duomenis Perkančiosios organizacijos teisėtų interesų apsaugos tikslu siekdama teisėto intereso pareikšti, vykdyti ar apginti teisinius reikalavimus, vadovaudamasi Reglamento (ES) 2016/679 6 straipsnio 1 dalies f punktu bei saugos juos ginčo nagrinėjimo metu ir 1 metus po atitinkamos valstybės institucijos galutinio sprendimo priėmimo.
22. Be to, nurodytus asmens duomenis bei dokumento registracijos datą ir numerį Perkančioji organizacija tvarkys ir susijusiu dokumentų valdymo tikslu  vadovaudamasi Reglamento (ES) 2016/679 6 straipsnio 1 dalies c punktu, įgyvendindama pareigas, įtvirtintas Lietuvos Respublikos dokumentų ir archyvų įstatyme, Lietuvos vyriausiojo archyvaro 2011 m. liepos 4 d. įsakyme Nr. V-117 ,,Dėl dokumentų rengimo taisyklių patvirtinimo“, Lietuvos vyriausiojo archyvaro 2011 m. liepos 4 d. įsakyme Nr. V-118 ,,Dėl dokumentų tvarkymo ir apskaitos taisyklių patvirtinimo“, Lietuvos vyriausiojo archyvaro 2011 m. kovo 9 d. įsakyme Nr. V-100 „Dėl Bendrųjų dokumentų saugojimo terminų rodyklės patvirtinimo“, bei saugos juos Perkančiosios organizacijos dokumentacijos plane numatytais terminais.
23. Asmens duomenų pateikimas yra privalomas. Nepateikus asmens duomenų Paslaugų teikėjo pasiūlymas negalės būti vertinamas bei nebus galima sudaryti ir vykdyti Sutarties.
24. Asmens duomenis Perkančioji organizacija gali teikti ginčus nagrinėjančioms institucijoms – Viešųjų pirkimų tarnybai, teismams, paslaugų teikėjams, teikiantiems informacinių technologijų infrastruktūros, programinės įrangos ir jų priežiūros ir administravimo, elektroninių ryšių, auditorių, teisines, konsultavimo, duomenų apsaugos pareigūno bei kitas paslaugas. Laimėjusio Paslaugų teikėjo viešųjų pirkimų metu pateikto pasiūlymo, sudarytos sutarties ir jos pakeitimų skaitmeninės kopijos viešųjų pirkimų procedūrų skaidrumo užtikrinimo tikslais bus skelbiamos viešai (išskyrus viešai neskelbtinus asmens duomenis) Centrinėje viešųjų pirkimų informacinėje sistemoje, kurios duomenų valdytoja yra Viešųjų pirkimų tarnyba.
25. Duomenų subjektai – fiziniai asmenys -  Paslaugų teikėjas arba jo įgalioti asmenys, subtiekėjai, kaip duomenų subjektai, turi šias duomenų subjekto teises, kurias Perkančioji organizacija įgyvendins Reglamento (ES) 2016/679 bei taikomų kitų teisės aktų nustatytomis sąlygomis ir apimtimi: 1) teisę gauti informaciją apie duomenų tvarkymą; 2) teisę susipažinti su savo duomenimis ir gauti jų kopiją; 3) teisę reikalauti ištaisyti duomenis ar papildyti neišsamius duomenis; 4) teisę reikalauti ištrinti duomenis („teisė būti pamirštam“); 5) teisę apriboti duomenų tvarkymą; 6) teisę nesutikti su asmens duomenų tvarkymu, kai asmens duomenys tvarkomi siekiant teisėto Pirkėjo intereso; 7) teisę į duomenų perkeliamumą, tuo atveju, kai asmens duomenys tvarkomi sutarties sudarymo ir vykdymo pagrindu; 8) teisę pateikti skundą Valstybinei duomenų apsaugos inspekcijai, kurios kontaktai skelbiami čia: https://vdai.lrv.lt/.
26. Duomenų subjektai – fiziniai asmenys – Paslaugų teikėjas arba jo įgalioti asmenys, subtiekėjai prašymus dėl aukščiau nurodytų savo teisių įgyvendinimo, taip pat kitus skundus/prašymus dėl asmens duomenų tvarkymo gali pateikti Perkančioji organizacija paštu adresu Studentų g. 45A, Vilnius, el. paštu institutas@hi.lt ar jo duomenų apsaugos pareigūnui el. paštu ada.ekspertai@gmail.com.
27. Paslaugų teikėjas, prieš teikdamas pasiūlymą ir prieš sudarydamas Sutartį, nurodytus fizinius asmenis privalo supažindinti su 19-26 punktuose pateikta informacija apie Perkančiosios organizacijos vykdomą asmens duomenų tvarkymą.
28. Paslaugų teikėjas, su kuriuo bus pasirašyta Sutartis, paslaugų teikimo tikslu tvarkys mokymų dalyvių asmens duomenis kaip savarankiškas duomenų valdytojas ir savarankiškai atsako už reikalavimų, įtvirtintų asmens duomenų tvarkymą ir jų apsaugą reglamentuojančiuose teisės aktuose, įgyvendinimą.

